গদখালী ইউনিয়ন
গদখালী ইউনিয়ন বাংলাদেশের যশোর জেলার ঝিকরগাছা উপজেলার অন্তর্ভুক্ত একটি ইউনিয়ন। এই ইউনিয়ন বাণিজ্যিকভাবে ফুল চাষের জন্য বিখ্যাত। ১৯৮২ সালে প্রথম বাণিজ্যিক চাষ শুরু। বর্তমানে দেশের মোট ফুলের ৭০% উৎপাদিত হয় গদখালীতে। যা থেকে বছরে আয় হচ্ছে প্রায় ৫শ কোটি টাকা। সীমিত পরিসরে রপ্তানিও হয়ে থাকে। ডিসেম্বর-জানুয়ারিতে উৎপাদন বেশি। আর ফেব্রুয়ারিতে বিক্রয় বেশি। এখানে ছয় হাজার চাষী এবং প্রায় ৫০ হাজার লোক সরাসরি ফুল চাষের সাথে জড়িত।